
NARVA LINNAVALITSUS

KORRALDUS
Narva







                 2008 nr…..

Projekteerimistingimuste määramine
(Kangelaste pr.23 korterelamu fassaadide osaline rekonstrueerimine ning

maa-ala heakorrastamine)
Vastavalt Kohaliku omavalitsuse korralduse seaduse § 30 lõike 1 punktile 2, Ehitusseaduse §19 lõikele 3 ning Narva Linnavolikogu 26.08.2004 määrusele nr 42/38 “ Narva Linnavalitsuse projekteerimistingimuste määramise delegeerimise õigus”   

Narva Linnavalitsus annab korralduse:

Määrata projekteerimistingimused Kangelaste pr.23 korterelamu fassaadide osalise rekonstrueerimise ning maa-ala heakorrastamise ehitusprojekti koostamiseks järgnevalt:   
	1. ÜLDANDMED



	1.1  Tellija                                           
	Korteriühistu Kangelaste 23,  reg.kood  80171052
Kangelaste pr.23-64,  Narva linn  

	1.2  Asukoht, algandmed                                         
	Narva linn,  Kangelaste pr.23
Korruste arv  9
Maakasutuse sihtotstarve: korruselamumaa

	1.3  Projekteerimistingimused on kehtivad 2 aastat alates korralduse jõustumisest.

	1.4  Projekteerimistingimuste koostamise alus     

1.4.1 Projekteerimistingimuste taotlus  11.06.08.a avaldus nr.1071/1-12, 
         Veera Filippova - juhatuse liige.
1.4.2 Ehitusseadus, Narva linna ehitusmäärus
1.4.3 Eestis kehtivad normatiivid, EPN, Eesti Standardid.

	2. PROJEKTEERIMISE EESMÄRK




2.1 Projekti koostamise eesmärgiks on korterelamu fassaadide osaline rekonstrueerimine.
2.2 Projekti koostamise eesmärgiks on maa-ala heakorrastamine koos parkimiskohtade rajamisega.
	3. ÜLDNÕUDED




3.1 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Narva Linnavolikogu kinnitatud 06.03.2008.a. määrus nr.16 „Narva linna heakorra eeskiri”;

- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;
- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“ jne.
3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.

3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.4 Projekt peab olema heaks kiidetud kõigil seadusega ettenähtud juhtudel.

3.5 Väljastatud projekteerimistingimused lisada projekti kausta.

3.6 Esitada Arhitektuuri-ja planeerimise osakonnale eskiisprojekt heakskiidu saamiseks. Eskiisprojekt koostada kooskõlas Eesti Standardiga EVS 811:2006 „Hoone ehitusprojekt”.

3.7 Esitada projekti nimetus vastavalt projekteerimistingimustele.

3.8 Hoone tehniliste näitajate esitamiseks kasutada ehitisregistri blanketti.
3.9 Esitada töödekorraldamise projekt ( Narva linna ehitusmäärus § 23 ). 

3.10 Esitada Arhitektuuriametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse põhiprojekt ehitusloa saamiseks.
	4. ARHITEKTUURSED JA LINNAEHITUSLIKUD TINGIMUSED


4.1 Hoone otsafassaadide soojustamine: vastavalt soojustehnilistele arvutustele.
4.2 Hoone otsafassaadide, lodžade piirdetarindite ja sokli välisviimistlus: krohvitud pind, dekoratiivsed fassaadipaneelid. Mitte kasutada plekki ja plastmaterjale.
4.3 Hoone otsafassaadide, lodžade piirdetarindite ja sokli värvimine: esitada piirkonda sobivana, kombineeritud värvitoonides. Esitada värvilahenduse eskiisid (vähemalt 3 varianti) heakskiidu saamiseks. Välisviimistluse ja värvilahenduse pass esitada projekti koosseisus.
4.4 Varikatuste rekonstrueerimine: kasutada profiilplekki, ühtlustada fassaadidega. Esitada vähemalt 2 värvilahenduse varianti.

4.5 Keldri sissepääsude rekonstrueerimiseks kasutada dekoratiivseid piirdeid või sileplekki. Mitte kasutada metallvõrku. Ühtlustada sokli värvitooniga.
4.6 Lodžade, trepikodade, kuivatusruumide ja korterite klaasimine: valged aknaraamid, vahetamine olemasolevates mõõtmetes. Esitada projektis fassaadide klaasistamispass. 
4.7 Keldri aknaavade osaline kinnimüürimine on lubatud vaid Ida-Eesti Päästekeskuse Narva Keskkomando loa alusel. 
4.8 Uste vahetamine: olemasolevates mõõtmetes, tuldtõkestavad.
4.9 Vaadetel esitada korterite, trepikodade, keldriruumide, olemasolevate mitteeluruumide akende ja uste värvitoonid.

4.10 Peasissepääsu välistrepi rekonstrueerimine: kasutada sihtotstarbele vastavat kvaliteetmaterjali.
4.11 Sokli ja sillutisriba rekonstrueerimine: esitada lõige.
4.12 Muud nõuded: vastavalt ekspertiisiotsusele.
4.13 Parkimiskohad: lahendada Kangelaste pr.23 krundi piirides. Parkla on soovitav jagada haljastusega. Väljaspool krunti projekteerimine ei ole lubatud.
4.14 Kinnistusisesed teed ja platsid: asfalt, teekattekivid, teekatteplaadid.
4.15 Autoparkla ja uute kinnistusiseste teede ehitamiseks esitada põhilised pinnakatete tööde mahud, vertikaalplaneerimine, teekatted, teekatete põhimõttelõiked, liiklusskeem, teemärkide spetsifikatsioon jne. Esitada Maanteeameti peaspetsialisti arvamus.
4.16 Krundi piirded: ei ole lubatud. Autoparkla piireks on lubatud kasutada vaid madalhaljastus või „Narva Linnamööbel” projektiga esitatud lahendused.
4.17 Vajadusel autoparkla tänavavalgustuse projekteerimine. Esitada Arhitektuuri-ja planeerimise osakonnale välisvalgustite tüüpide eskiisid (vähemalt 2 varianti) heakskiidu saamiseks. Arvestada „Narva Linnamööbel” projektiga.
4.18 Heakorrastus ja haljastus: näidata asendiplaanil.
4.19 Jäätmekäitlus: lahendada projekti mahus, näidates asendiplaanil, prügikonteiner soovitavalt piirata dekoratiivsete elementidega (näiteks prügimajad, jäätmeaedik).
4.20 Asendiplaan: näidata tehnovõrgud, sisse- ja väljasõit krundilt, likvideeritavad puud, väikevormid, parkimiskohtade paiknemine, määratleda pinnakatted jne.
4.21 Projekti koosseisus esitada lisaks:   
- situatsiooniskeem,

- värvivaated koos värvikoodidega,

- tüüpiliste korruste avade täitmise plaanid,

- akende ja uste eksplikatsioon,

- soojustatud piirdetarindite lõiked jne.

	5. ERITINGIMUSED




5.1 Enne projekteerimise algust tuleb läbi viia hoone seisundi tehniline ekspertiis. Soovitused ja järeldused võtta arvesse projekteerimisel. Otsus lisada projekti kausta.
5.2 Puude likvideerimise korral esitada raiete plaan. Määrata likvideeritavate puittaimede liigiline kuuluvus ning nende haljastuslik väärtus.
5.3 Võtta nõusolek raie- ja ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.

	6. KOOSKÕLASTUSED




6.1     Ida-Eesti Päästekeskuse Narva Keskkomando.

6.2     Narva Linnavalitsuse Linnavara ja-Majandusameti kommunaalmajanduse osakond                                (jäätmekäitlus, likvideeritavad puud, liikluskorraldusvahendid jne.).
6.3     Narva Linnavalitsuse Arhitektuuri- ja Linnaplaneerimise Amet.

	7. RAKENDUSSÄTTED




7.1    Korraldus jõustub teatavaks tegemisest.
7.2 Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste
	[image: image2.png]





	[image: image3.png]



Linnapea

Endla Müür 

	
	Asjaajamisteenistuse juhataja

Linnasekretäri ülesannetes

